སྤྱི་ལོ་ཉིས་སྟོང་གསུམ་ལོར་སྤྲུལ་སྐུ་ཚེ་དབང་འཇིགས་མེད་དང་།ཚངས་བཀྲ།བསྟན་དམར་བཅས་ཀྱིས་པར་དཔོན་རྒན་གཞོན་གྱི་འགན་བཞེས་ནས་པར་ཤིང་གསར་དུ་པཎ་ཆེན་ཤྰཀྱ་མཆོག་ལྡན་གྱི་བཀའ་འབུམ་བརྐོ་མཇུག་རྫོགས།སི་ཏུ་པདྨ་ཉིན་བྱེད་ཀྱི་གསུང་འབུམ་དང་འབྲི་གུང་བཀའ་འབུམ།མར་བའི་བཀའ་འབུམ།གྲུབ་མཐའ་ཁག་ལྔའི་ཆོས་འབྱུང་སོགས་བརྐོས།ལྷ་པར་རིགས་མཁྱེན་བརྩེ་དང་ཀོང་སྤྲུལ་བླ་བརྒྱུད་ཞལ་ཐང་།གྲུབ་མཐའ་ལྔའི་གཙོ་བོའི་ཞལ་ཐང་བརྐོས།མི་དམངས་ཤོག་སྒོར་ཁྲི་སུམ་བརྒྱ་ལྷག་བཏང་ནས་ཁང་བའི་སྟེང་དུ་བོད་རང་གི་ཁྱད་ཆོས་ལྡན་པའི་ཨར་ག་བརྡུངས་པ་དང་།ཁོར་ཡུག་ཏུ་རྡོ་གཅལ་བསྒྲིགས།ལྷ་ཁང་གི་རྒྱན་ཆ་ཡོངས་རྫོགས་གསར་དུ་རྡུང་བཟོ་མཛད།ཆོས་མཛོཽད་མདོ་སྨད་གསེར་ལྡན་ཡངས་མོའི་ཁྱོན་ལ་སྟོབས་ཀྱི་འཁོར་ལོས་བསྒྱུར་བའི་ས་སྐྱོང་ཆེན་པོ་སྡེ་དགེ་རྒྱལ་པོའི་གདུང་རབས་དང་པོ་མགར་དམ་པ་ནས་དབང་ཆེན་མགོན་པོའི་བར་གདུང་ཕྲེང་ཞེ་བཞི་བྱོན་ལ།གདུང་ཕྲེང་ཞེ་བཞི་བ་དབང་ཆེན་མགོན་པོ་དང་ཡུམ་ཨོ་རྒྱན་མཚོ་ལ་སྲས་གཉིས་ཡོད་པ་ལས།སྲས་ཕྱི་མ་སྟེ་གདུང་རབས་ཞེ་ལྔ་བ་ས་ལ་སྤྱོད་པའི་སྤྲུལ་བའི་ཆོས་རྒྱལ་ཆེན་པོ་མི་དབང་བསྟན་པ་ཚེ་རིང་ནི་རབ་བྱུང་བཅུ་གཅིག་པའི་ས་རྟ་ལོ་སྟེ་སྤྱི་ལོལོར་མཚན་དཔེའི་དཀྱིལ་འཁོར་ཐོག་མར་ཤར།